LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS PAPILDOMO SAVANORIŠKO PENSIJŲ KAUPIMO ĮSTATYMO NR. VIII-1212 15 IR 57 STRAIPSNIŲ PAKEITIMO ĮSTATYMO PROJEKTO

2016-03-22 Nr. XIIP-4157

Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, pastebime, kad projektu naikinama priežiūros institucijos teisė skirti administracines nuobaudas valdymo įmonės vadovams ar darbuotojams. Tačiau pažymėtina, kad projektu keičiamo įstatymo 2 straipsnio 24 dalyje „priežiūros institucija“ apibrėžiama kaip „Lietuvos bankas, šio ir kitų įstatymų nustatyta tvarka atliekantis valdymo įmonių licencijavimo ir veiklos priežiūros funkcijas“, o Administracinių nusižengimų kodekso 589 straipsnio 7 punktu Lietuvos banko pareigūnams suteikta teisė pradėti administracinių nusižengimų teiseną, atlikti administracinių nusižengimų tyrimą ir surašyti administracinių nusižengimų protokolus dėl šio kodekso 196 straipsnio 2 dalyje, 200, 201, 202, 203, 224, 505, 507, 515 straipsniuose numatytų administracinių nusižengimų.

Departamento direktorius Andrius Kabišaitis

A. Jatkevičius, tel. (8 5) 239 6843, el. p. antanas.jatkevicius@lrs.lt

R. Rutkauskaitė, tel. (8 5) 239 6545, el. p. ruta.rutkauskaite@lrs.lt